
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως ανοςδασωτέας ιδιωτικής δασικής έκτασης στη θέση 
Τσίλεβίνα της Κοινότητας Γαλατά Τροιζηνίας, του Ν. Πειραιά 1 
Καθορισμός των ορίων του αιγιαλσύ και δημιουργία ζώνης παρα¬ 
λίας στη θέση «Μελαχροινού» Αλυκών Άνω Λευκίμμης, προ 
ιδιοκτησίας Χρυσικόπουλου Θεόφιλου και Κουλούρη Χριστόφο¬ 


ρου ...... 2 

Κήρυξη αναδασωτέας δημόσιας έκτασης σαράντα (40) στρεμμά¬ 
των στη θέση Πάνω βρύση της Κοινότητας Μωραϊτίκων του 
Νομού της Κέρκυρας ....,. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 


Κατηγοριοποίηση και καθορισμός ορίων οικισμού «θεολόγου» 
Επαρχίας Θάσου Ν. Καβάλας . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α/321415 (1) 

Κήρυξη ως αναδασωτέας ιδιωτικής δασικής έκτασης στη θέση Τσελε· 
βίνα της Κοινότητας Γαλατά Τροιζηνίας, του Ν. Πειραιά. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΠΕΙΡΑΙΑ 

Σύμφωνα με: 

Τις διατάξεις: 

α) Του άρθρου 117 παρ. 3 του Συντάγματος της Ελλάδος, 
β) Των άρθρων 188-205 του Ν.Δ. 86/69 «περί Δασικού Κωδι¬ 
κός» και άρθρα 38 και 41 του Ν. 998/79, 

γ) Του Νόμου 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώ- 


σεως των διατάξεων περί διοικητικής αποκεντρώσεως» και του 
709/1970 Β. Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 
α) 160417/1180/8.7.1980. 

β) 182447/3049/24.9.1980. 

γ) 141823/24.2.1983. 

3) Την πρόταση που υποβλήθηκε με την 1777/18.11.1985 ανα¬ 
φορά του αρμόδιου Δασαρχείου Πόρου, σχετικά με την κήρυξη ως 
αναδασωτέας της κατωτέρω δασικής έκτασης εμβαδού πέντε στρεμ- 

-μάτων τετρακοσίων τετρ. μέτρων (5.400) στη θέση Τσελεβίνα Γα¬ 
λατά Τροιζηνίας που εκχερσώθηκε παράνομα το μήνα Σεπτέμβριο 
1985. 

Επειδή η έκταση χρειάζεται προστασία γιος την επαναδημιουργία 
της δασικής βλάστησης που καταστράφηκε ολοσχερώς από παράνομη 
εκχέρσωση το μήνα Σεπτέμβριο 1985 και δεν υπάρχει φιλοδασική 
επιτροπή για να γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία για την 
επαναδημιουργία της δασικής βλάστησης, που εκχερσώθηκε παρά¬ 
νομα ιδιωτική δασική έκταση 5.400 στρέμματα; 

Η έκταση αυτή που βρίσκεται στη θέση Τσελεβίνα της περιφέρειας 
της Κοινότητας Γαλατά Τροιζηνίας, Νομού Πειραιά, καλυπτόταν από 
αείφυλλα πλατύφυλλα (πρίνα - σχίνα) και εκχερσώθηκε παράνομα από 
τον Ηλία Μπίσια, κάτοικο Γαλατά για δενδροκομική καλλιέργεια καΐ' 
καταστράφηκε ολοσχερώς το μήνα Σεπτέμβριο 1985. 

Σχετικό το σχεδιάγραμμα με κλίμακα 1:1000, το οποίο αποτελεί 
αναπόσπαστο μέρος της απόφασης αυτής και στο οποίο η έκταση 
φαίνεται με τα στοιχεία ΑΒΓΔΕΖΗΘΙΚΛΜΑ και με όρια: 

Ανατολικά: Με ελαιόκτημα ίδιου. 

Δυτικά: Με ελαιόκτημα ίδιου. 

Βόρεια: Με ελαιόκτημα ίδιου. 

Νότια: Με ελαιόκτημα ίδιου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 18 Δεκεμβρίου 1985 
Ο Νομάρχης 
ΑΝΔΡ. ΦΟΥΡΑΣ 












Ύ&£Ρΐ*ν 

Αριθ. ΟΕ/17724 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Μελαχροινού» Αλυκών Άνω Λευκίμμης, προ ιδιοκτη¬ 
σίας Χρυσικόπουλου Θεόφιλου και Κουλούρη Χριστόφορου. 

Ο ΝΟΜΑΡΧΗΣ ΚΕΡΚΥΡΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: 

α) Του άρθρου 13 του Ν. 1078/1980. 

β) Του άρθρου 23 του Ν. 1337/1983. 

2. Τις διατάξεις της παραγράφου 9 το άρθρου 1 του Κεφαλαίου Β 
της 0.208/181/26.4.1982 (ΦΕΚ 214/26.4.1982 τεύχος Β) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 1 Γ/3/1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Μελαχροι- 
νού» Άνω Λευκίμμης Κερκύρας και το από 20/7/1984 με κλίμακα 
1:500 τοπογραφικό διάγραμμα του Χαριλ. Μοναστηριώτη, μηχανι¬ 
κού, που θεωρήθηκε την 20/7/1984 από τη Διεύθυνση Τεχνικών 
Υπηρεσιών της Νομαρχίας Κερκύρας και συνοδεύει την έκθεση της 
προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 187/2/288/8.5.1985 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγρ. 1 του Ν. 3200/1955 
αρμοδιότητας των Νομαρχών, αντικειμένων τινών αρμοδιότητος του 
Υπουργού Οικονομικών», του Β.Δ. 704/1970 και του άρθρου 1 πα¬ 
ράγραφος 5 του Π.Δ.-71/25.2.1984, σχετικά με τη μεταβίβαση 
αρμοδιοτήτων του Υπουργού Οικονομικών στους Νομάρχες και στις 
περιφερειακές αρχές διανομαρχιακού επιπέδου, αποφασίζουμε: 

Επικυρώνουμε την από 11/3/1985 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 20/7/1984 τοπογραφικό διάγραμμα, που την 
συνοδεύει, το οποίο συντάχθηκε από το Χαρίλαο Μοναστηριώτη μη¬ 
χανικό, με κλίμακα 1:500 και θεωρήθηκε την 20/7/1984 από τη 
Διεύθυνση Τεχνικών Υπηρεσιών της Νομαρχίας Κερκύρας, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού στη θέση «Μελαχροινού» Αλυκών Άνω Λευκίμμης, προ 
ιδιοκτησίας Χρυσικόπουλου θεόφ. και Κουλούρη Χριστοφόρου και με 
κίτρινη γραμμή τα όρια της παραλίας στην ίδια θέση. 

Η παρούσα απόφαση, μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με· τις διατάξεις του άρθρου 13 του Ν. 1078/1983. 

Κέρκυρα, 18 Δεκεμβρίου 1985 

Ο Νομάρχης 
ΜΑΝΟΣ ΚΟΚΚΙΝΟΣ 


ΕΚΘΕΣΙΣ 

Καθορισμού (το πρώτον) οριογραμμών αιγιαλού και παραλίας στη 
θέση «Μελαχροινού» Αλυκών Κοινότητας Άνω Λευκίμμης Νομού 
Κερκύρας, προ ιδιοκτησίας Χρυσικόπουλου Θεόφιλου και Κου¬ 
λούρη Χριστόφορου. 

Στην Κέρκυρα σήμερα, την 11/3/1985, η κατά νόμον αρμοδία 
Επιτροπή καθορισμού ορίων αιγιαλού και παραλίας αποτελούμενη 
από τους: 

1) Γ. Τζεντζερή, Οικονομικού Εφόρου Κερκύρας. 

2) Α. Καλούδη, Λιμενάρχη Κερκύρας. 

3) Μ. Παπαναστασίού-Μέμη, Π.Τ.Ε.Ε. της Δ.Τ.Υ.Ν.Κ., συνελ- 
θούσα στο κατάστημα της Οικονομικής Εφορίας Κερκύρας και λαμ- 
βάνουσα υπ’ όψιν: 

α) Την από 29.6.1984 υποβληθείσα αίτηση των Χρυσικόπουλου 
Θεόφιλου και Κουλούρη Χριστόφορου περί καθορισμού οριογραμμών 
αιγιαλού και παραλίας στη θέση «Μελαχροινού» Αλυκών Άνω Λευ¬ 
κίμμης Κερκύρας. 

β) Το υποβληθέν τοπογραφικό διάγραμμα σε κλίμακα 1:500 της 
παραπάνω περιοχής που συντάχθηκε το Μάιο του 1984 από τον 
Πολιτικό Μηχανικό Χαρίλαο Μοναστηριώτη και δεόντως ελεγμένον 
δια την ακρίβειαν της αποτύπωσης από το Νικόλαο Βελιανίτη την 
20/7/1984 και θεωρημένο από τη Δ.Τ.Υ.Ν.Κ. 

γ) τις διατάξεις του Α.Ν. 2344/40 «περί αιγιαλού και παραλίας», 
όπως αυτές σμπληρώθηκαν και τροποποιήθηκαν μεταγενέστερα και 
δ) Τα στοιχεία που προέκυψαν απο την αυτοψία που έγινε την 
20/7/1984. 

ΑΠΟΦΑΣΙΖΕΙ 

Καθορίζει επί του ως άνω (β) τοπογραφικού διαγράμματος: 

1) Με συνεχή κόκκινη πολυγωνική γραμμή 1, 2, 3 το όριο του 
αιγιαλού του οποίου οι κορυφές αξασφαλίζονται από τα σταθερά ση¬ 
μεία όπως φαίνονται στο τοπογραφικό, ως εξής: 

Η κορυφή 1 σε απόσταση 17,50 μ. από τη γωνία παλαιάς ισόγειας 
οικοδομής (Α) και 50,30 μ. από τη γωνία της νέας ισόγειας οικοδο¬ 
μής (Β). 

Η κορυφή 2 σε απόσταση 38,00 μ. από τη γωνία της παλαιάς 
οικοδομής (Α) και 38,50 μ. και 41,20 μ. από τις δύο εμπρός γωνίες 
της νέας ισόγειας οικοδομής (Β). 

Η κορυφή 3 σε απόσταση 22,40 μ. και 20,00 μ. από τις δύο 
εμπρός γωνίες της βεράντας νέας ισόγειας οικοδομής (Γ). 

2) Με συνεχή κίτρινη πολυγωνική γραμμή 1', 2 ’, 3 ’ το όριο της 
γραμμής παραλίας η οποία τοποθετείται παράλληλα με την οριο¬ 
γραμμή αιγιαλού και σε απόσταση 10 μ. από αυτήν. Καθορίζεται 
δηλαδή ζώνη παραλίας πλάτους παντού 10 μ. επειδή δεν εξυπηρετού¬ 
νται οι σκοποί της παρ. 1 του άρθρου 7 του Α.Ν. 2344/40. 

Στην καθοριζόμενη με τα παραπάνω ζώνη παραλίας δεν υπάρχουν 
κτίσματα. Ανατολικά και δυτικά της περιοχής υπάρχουν οριστικοποιη- 
μένες οριογραμμές αιγιαλού και παραλίας δυνάμει των: 
ΟΕ/2218/15.2.1978, ΦΕΚ 227 Δ-/15.7.78 και ΟΕ/6853/19. 
5.1979 ΦΕΚ 353 Δ'/29.6.79 αντίστοιχα αποφάσεων της Νομαρ¬ 
χίας Κερκύρας. 

Η Επιτροπή 

Γ. ΤΖΕΝΤΖΕΡΗΣ, Α. ΚΑΛΟΥΔΗΣ 
Μ. ΠΑΠΑΝΑΣΤΑΣΙΟΥ - ΜΕΜΗ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 81498 (4) 

.Κατηγοριοποίηση και καθορισμός ορίων οικισμού «θεολόγου» Επαρ¬ 
χίας Θάσου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το από 24.4.85 Π.Δ/γμα (ΦΕΚ 181Δ/3.5.85) περί τρόπου 
καθορισμού ορίων οικισμών της Χώρας μέχρι 2.000 κατοίκους κατη¬ 
γορίες αυτών και καθορισμού όρων και πρειορισμών δόμησής τους. 

2) Το από 19.10.78 Π.Δ/γμα (ΦΕΚ 594Δ/13.11.78) «περί χα¬ 
ρακτηρισμού παραδοσιακών οικισμών της Χώρας και καθορισμού των 
όρων και περιορισμών δόμησής τους. 

3) Την απογραφή οικισμών και πληθυσμού τους του Ν. Καβάλας 
έτους 1981 της Ε.Σ.Τ.Ε. 

4) Την μελέτη «Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση κ.λ.π. των οικισμών του Ν. Καβάλας σύμ¬ 
φωνα με προδιαγραφές του Τ.ΧΟΠ. 

5) Την αριθ. 580/12.8.1985 απόφαση του Κοινοτικού Συμβου¬ 
λίου θεολόγου. 

6) Την αριθ. 23/287/6.11.1985 γνωμοδότηση του Συμβουλίου 
ΧΟΠ Ν. Καβάλας, αποφασίζουμε: 

1. Την κατηγοριοποίηση του οικισμού «θεολόγου», όπως παρακά¬ 
τω: 


-θέση στο χώρο: Ούτε: περιαστικός, παραλιακός, Τουριστικός 

(Α3). 

-Βαθμός προστασίας: Αξιόλογος (Β1). 

-Δυναμικότητα: Στάσιμος (Γ2). 

-Βαθμός διασποράς: Συνεκτικός (Δ1). 

—Μέγεθος: Μεσαίος (Ε2). 

2. Καθορίζουμε τα όρια του οικισμού «θεολόγου», όπως αυτά φαί¬ 
νονται στο θεωρημένο από την Προϊστάμενη του Τ.Π. και Π.Ε. Ν. 
Καβάλας διάγραμμα του οικισμού σε κλίμακα 1:5000 που συνοδεύει 
την απόφαση. 

3. Κατά τη δόμηση στα νέα τμήματα που εντάσσονται στα όρια του 
οικισμού πρέπει να εξασφαλίζεται κατά το δυνατόν η συνέχεια των 
υφισταμένων ή εγκεκριμένων δρόμων του οικισμού κατά τη κρίση της 

Ε.Ε.Α.Ε. 

4. Από το Π.Δ/γμα της 24.4.85 ισχύουν οι όροι δόμησης που 
καθορίζονται με το άρθρο 5 παρ. 2 και 3 αυτού όπως ορίζει το άρθρο 
9 

5. Κατά τα λοιπά ισχύει το από 19.10.78 Π.Δ/γμα «περί,χαρα¬ 
κτηρισμού παραδοσιακών οικισμών κ.λ.π.» στο σύνολο του οικισμού 
που περικλείεται στα όρια. 

Η απόφαση αυτή με το διάγραμμα που τη συνοδεύει να δημοσιευθεί 
στην Εφημερίδα της Κυβερνήσεως. 

Καβάλα, 11 Νοεμβρίου 1985 
Ο Νομάρχης 
Γ. ΜΠΕΛΤΣΙΟΣ 
































